
FEKETEHEGY KÖRNYÉKE. 


aA Kél térképpel és a szöveg közé nyomtatott ábrákkal, 


Ára 40 fillér. 


A zárjelben "levő. idézések dr. Posewitz 
A Magas Tátra és á szepesi Bizephogyiip czímű 
"út; ikönyvére vonatkoznak. A 
$ 

Kapható Maurer Adolfnál Kassán és 
minden könyvkereskedésben. Ára 4 korona. 


Igló-Füred és Feketehegy 
környéke. 


Igló-Füred 580 m., változatos szép környékével a 
turistikai összeköttetést képezi a dobsinai jégbarlanggal 
és az Alsó Gölnicz-völgygyel. 


Iglói vasuti állomás 7 km. "/2—?/4 óra kocsin 4 korona, 11/4— 
1"/2 óra gyalog. Feketehegy 45.km. (2 óra kocsin 10 korona, 2!/a 
óra gyalog). — Szepes-Remete vasuti állomás 32 km. 3 óra. 


Iglóról a Gömöri országut a Taubnicz-patak mentén, 
gypszmalom mellett, a «Forráshoz» ezimzett vendéglő- 
höz visz, a honnan csakhamar a szép erdők által körül- 
velt nyaralóhelyre érünk. 


Igló-Füred helyén hajdanában a János-olvasztókohó állt, mely 
azonban a bányászat hanyatlásával megszünt és nyaralóhelylyé lett 
átalakítva. 

A. lakházak száma hét, 126 szobával. Nagy fürdőház, Hungária, 
Tátra (hol a fürdőiroda, posta, távirda és bazár van), vendéglő, 
társalgó, millenium és erdőlak. Azonkivül nehány mrgiínvilla. 
A heti szobaár K 7 a 20 fillér. Ellátás à la 
carte, egy couvert (4 étel) ára K 2. Pensió K 280—3-20 ; teljes 
pensio (lakás és étkezés) hetenként K 36:60—66:50 szoba szerint. 
Gyógydíj K 4. Zenedíj hetenként K 2. Vizkúra. Meleg és hideg für- 
dők. Elő- és utószezonban 400/ árelengedés. Fürdőorvos. Napon- 
ként zene. Omnibusz-összeköttetes Iglóval (1 K). 





Séták és kirándulások. 


Igló-Fürednek annyi sétautja és naygobb, igen válto- 
zatos kiránduló pontja van, mint kevés más szepesi 
nyaralóhelynek. 


Igló-Füred. 1 


A kilátási pontok közül legszebb a Murán. 

A legtöbb ut a Magyar- Kárpát-egyesület iglói osztálya 
részéről jelezve van. 

A legszebb sétaut a vizvezeték mentén az «Üstökös»- 
téren át és az iglófüredi forrás mellett a felhagyott hal- 

tenyészde felé !/2—?/4 óra alatt vezet. 
. A vizvezetékről egy másik sétaut a forrásokhoz visz ; 
a Leithaus-ra vezető ösvénytől jobbra elágazik, a hegy 
lejtőn párhuzamosan halad a vizvezetéki uttal és megint 
az utóbbi utba torkollik. Más sétaut a Jánosvölgyben a 
Királykuthoz (*/2—?/4 éra) vezet. Sétaut vezet továbbá 
a jobboldali erdős hegyoldal mentén a Bianka-forráshoz 
és a régi Grátel-ut kezdetén levő Budapesti pihenőhez. 


A Leithaus-hegy 909m. A közeli leithaus-i 
tisztás megmászása a különösen esti világitásnál szép 
kilátás miatt ajánlható. 

Három út vezet oda, mely menetkor és visszatérés- 
kor egybekötve, 1—11 órai körsétát tesz. Az egyik út 
a vizvezetékről hegynek vezet 1/2—?/4 óra alatt a nagy 
tisztáshoz, hol a nyugvó padról a kilátást élvezhetni. 
A másik Két út a Jánosvölgyből visz fel. A Királykút 
felé vezető sétaútról (az Erzsike-forrás közelében) vezet 
fel az alsó ösvény ?/4 óra alatt a Leithaus-ra, míg a 
felső út a Királykútról hegynek visz. Az utóbbi hosszabb, 
de szép kilátó pontok mellet visz el. 

A Leitbaus nagy tisztásáról két út visz lefelé. Az 
alsón jövünk a János-völgybe, a felsőn a Királykúthoz. 


Egyenest visz az erdei út a Jávornyeregre; majd 
. hegynek tart és később a hegyháton végig fiatal erdőben tovább 
vezet. Csakhamar mutatkozik a Nagy Murán, mely innen a leg- 
impozánsabban tünik fel, később a Tátrát is látjuk és 1 órai járás 
után a Jávor-hegynyeregre érünk, honnan a Jánosvölgyön át tér- 
hetünk vissza Igló-Füredre (1!/2 óra), vagy erdei uton a vizveze- 
tékhez s ennek mentén (1—1"/2 óra). A Muránra pedig meredek 
ösvény vezet §/4—1 óra alatt. | 

A rittenbergi Tátra-kilátó ésa Bolondkő 
(Tollstein). A könnyen elérhető rittenbergi kilátó egyike 
a legszebb kilátási pontoknak és különösen a Magas- 
Tátra megtekmtése esti világítás mellett ajánlandó. Az 
egész túr oda vissza 11/2—2 óra időt igényel. 

Rittenbergi kilátó ?/4—1 óra. 

Kerülés a Bolondkőhöz */4 óra. 


MENNE 








Igló-Füred 


Az út kezdetben azonos a Márkus-kúti úttal. A Bor- 
pély-villa mellett hegynek visz az ösvény, míg 1/2 óra 
alatt a gráteli új országúlra jövünk. Utunk most balra 
vezet fel a letarolt sziklás hegylejtőre, az erdős cRit- 
tenbergy nevű hegyhátra, hol erdei ösvényen tovább 
ballagunk. 

15—20 p. mulva az országútról számitva jobbra ága- 
zik el egy mellékösvény, mely csakhamar a Bolondkó- 
höz vezet. A Bolondkő 780 m. magas, meredeken a 
márkuskúti völgybe (kschseifen) leeső mészsziklafal, 

honnan az említett völgyet a Márkuskúttal, az iglói vár- 
hegyet és háttérben a magasan fekvő Zavadka falut lehet 
D lélni. Vissza ugyanazon úton. 

Az útelágazástól 2—3 p. múlva újonnan ketté válik 
az út és balfelé rövid idő alatt egy az erdő szélén lévő 
kilátási ponthoz vezet. Iglóhuta völgye a körülvevő 
hegyekkel (Muran, Greiner, Knoll) és a Magas-Tátra tárul 
fel szemünk előtt. 

Visszafelé mehetünk az erdős hegy háton, vagy a le- 
tarolt hegy lejtőn. 

A rittenbergi erdőőri lak és a Schulerloch 
1—1!/2 óra, illetve 4*/2-—2 óra. 


Az út fele ugyanaz, mint a rittenhergi kilátáshoz. A második 
útelágazásnál nem balra a kilátáshoz, hanem egyenest tovább me- 
gyünk az erdőben az erdőőri lakig, hol tej és vaj kapható. 

Más ösvény ágazik el az új országúttól és egyenest visz fel a 
hegylejtőn az erdőőri lakkoz. Ezen útról is megláthatni a Tátrát. 

Az erdőőri laktól */2 óra alatt a Schulerloch-völgyi menedék- 
házhoz (közelben jó forrás) és további 40 p. alatt a Schulerloch- 
hoz jövünk. 

Ez utóbbi kis barlangür a völgy baloldali meredek konglomerá- 
tos sziklafalában, mely állitólag a protestánsoknak üldöztetésük 
ideje alatt iskdlául szolgált; innen a név. 

Vissza ugyanazon uton, vagy kerülővel a Márkus-forrásig ("/2 
óra, fehérjelzett ut) és igy vissza. 


A Grätel-hegynyereg 832 m., az 0-hegyi 
(Altenberg) és szárazhegyi kilátó pont. 

3/4 óra kocsin az uj országuton ; 

3/4—1 óra gyalog a régi uton. 

A kisebb kirándulások egyik legszebbje a Grätelre 
való, még pedig az új vagy a régi kocsiuton ; az utóbbi 
a rövidebb. 

Mindjárt Igló-Füred mögött néhány szétszórt házhoz. 
(Hátsó-huta, Hinterhütte) jutunk, a hol a völgy elágazik. 
A Jánosvölgyet jobbra hagyva, a Királyvölgyben (Kö- 
nigseifen) a régi szekéruton a Budapesti pihenő mellett 


elballagva völgynek megyünk. 30—40 percz alatt a régi 
ut a csőszház közelében hol tej kapható, az uj ország- 
utba torkollik, a honnan további 5 percz alatt gyalog- 
ösvényen a Grátel negyon yeregre jutunk, hol szép kilátás 
nyilik. 


Előttünk emelkedik a Greiner és a Stangenberg ; alattunk terül 
el a Kis-Hnilecz-völgy; a völgy hosszában szétszórtan állnak az 
egyes parasztházak. 

A Grätel számos kirándulás kiindulási pontját képezi. 

Jobbra (nyugot felé) erdei ut a Szárazhegyen át a Muránra 
visz; a kereszttől balra keletfelé, ellenben az 0-hegyháton (Alten- 
berg) Bindt bányatelepre, valamint Feketehegyre gyalogösvény 
vezet. 

A völgyben vezet az országút Feketehegyre, valamint Bindt és 
Rosztoka bányatelepre ; mig egy másik ut fel a Greiner-hegyre és 
innen tovább Rozsnyóra visz. 


Könnyen összeköthető a gráteli kirándulás az óhegyi 
(Altenberg) kilátási helylyel, mi t/2 óra időt (oda, 
vissza) igényel. 

A Gráteli keresztnél balra (keletnek) megyünk az. 
Ó-hegy gerinczén, mig útkeresztezéshez jövünk, hol 
balra fordúlva egy ösvény az Óhegy lejtőjén a szép 
kilátáshoz visz. 

Innen az Eschseifen nevü völgy erdőboritotta hegyes 
mészhegyeit látjuk, mögöttük mivelt dombvidéket szá- 
mos helységgel, a látkör határán a Tátrát, a lőcse-lublói 
erdős hegységet, valamint a Branyiszkó-hegységet az 
alján látható Szepesvárral. 

A további ut bánya mellett elvezetve, az uj ország- 
utban végződik, honnan a régi vagy uj uton visszatér- 
hetünk Iglófüredre. 

A kilátáshoz lehet egyenest is menni a Grätelre 
vezető uttól. A csőszház közelében baloldalt az ut ka- 
nyar ulatánál erdei ösvény bánya mellett hegynek VISZ ; 
t/4 óra alatt a kilátópontnál vagyunk. 

. A szárazhegyi kilátópont !/a óra alatt érhető el, 

ha a száraz hegygerinézen vezető erdei utat követjük, 
mely oda visz. Látjuk Iglófüredet és a háttérben Igló 
városát. Vissza a Grätelre. 


A Márkusforrás 500 m. (?/4—-1 óra). 


Zöld jelzésü erdei ut a Borbélyvilla mellett a Mocsár- 
hegyre visz, hol a gráteli kocsiutat átszeli. Balkéz visz 
az ösvény a Rittenbergre ; egyenest pedig a szép, sürü 
erdő koszoruzta Eschseifen-völgybe, hol nagy rét szé- 
lén menedékház áll. Szemközt erdőőri lak. 

A forrást a városi vizvezeték czéljából ujabb időben 
befedték. A rétről látható a Bolondkő (Tollstein) mere- 
deken emelkedő sziklafala (p. 245). 

A menedékháztól jelzett ut a Házra, magában álló mészkúpra 
719 m. visz, hol terrasz-épitkezések nyomai találtattak (őskori 
lakóhelyek). A huszitáknak itt állitólag kis váruk volt, s innen 
elnevezése Vár vagy Ház. 

Visszajövet a régi gráteli uton is mehetünk, mi azon- 
ban jó órai kerülő. Az «Eibengrund» nevü völgy jobb, 
azaz keleti lejtője mentén, a völgyben felvezető jelzett 
uton hegymek megyünk. Az út az 0-hegy (Altenberg) 
lejtőjén jobbra fordúl a Grätel-utra, (csőszház a közel- 
ben) (11/4—1?/2 óra), a honnan a régi uton Igló-Füredre 
térünk vissza. 


Feketehegy-fürdő 660 m. 15 km. 
a) Kocsin 2 óra (10 K). 


A kocsiút a Hnilecz-völgyön át vezet és legnagyobb 
részt azonos a Bindt vagy a Rosztoka bányatelepre 
vezető úttal. 

A Grätel-hegynyerget az új országuton 8/4 óra alatt 
elérve, leereszkedünk a Hnilecz-völgybe. Nem sokára 
viadukthoz jövünk, melyen a hegyipálya Márkusfalváról 
Rosztokára visz; mellette áll a barátságos templom. 
Itt tágul a völgy. Csakhamar a határkorcsmához jutunk, 

majd a meredek hegylejtő mentén a Bindtre menő 
utat, azután a balra Rosztoka bányatelepnek elágazó 
utat hagyjuk el, és igy érjük el Rosztoka telepet, a 
hasonnevü patak torkolatánál. 

Kevéssé ezen telep előtt, a hid melletti nagy völg gykanyarulatnál 
meredek ösvény (utjelzés a telegráfrudon) a "Bindtre visz (legrövi- 
debb összeköttetés Bindt és Feketehegy között). 

A balra Zavadkára vezető ut mellett elhaladva tovább 
hajtunk, mig Merény előtt jobbra kanyarodik egy út, 
mely a már az országútról látható fürdőhelyre vezet. 

b) Gyalog 2—2!/2 óra. i 

Gyaloglók a régi Gráteli úton mennek a csőszházig (8/4—1 óra) 
a honnan az egyik út a Grátel hegynyeregre visz. Itt balra (kelet 
felé} fordulva csakhamar ösvény vezet le a Hnilecz-völgybe szem- ` 
közt a Hideg-völgygyel (Kaltengrund). 

A másik út a Gráteli csőszháztól balra (az út kanya- 
rulatnál) ágazik el, bánya mellett felvisz az 0-hegyre ; 
a honnan leereszkedünk a Hnilecz-völgybe, melyet a 
templom közelében érünk el. 

Most a kocsiúton folytatjuk utunkat, mig Rosztoka 
telepet elhagyva, jobbfelé gyalogösvény tér el, mely 
hegyi réten át "a óra alatt felvisz Feketehegy fürdőbe. 
(l. p. 258). 

Bindt bányatélep 600 m. 

1"/2 óra kocsin, 2—2!"/2 óra gyalog. 

A kocsiút a Hnileczvölgyön át vezet, nagyrészt azonos 
a feketehegyi úttal. A határkorcsma mögött a Bindtre 
vezető ut eltér és a meredek hegyháton át a bánya- 
telepre VISZ. 

A legrövidebb gyalogösvény az Ó-hegy gerinczen 
át vezet. A Grätel hegynyeregtől, melyet §/4—1 óra 
alatt elérünk, balra visz a sárgajelzésü ut. Két ös- 
vényt keresztezünk, melyek a Hnileczvölgybe leve- 
zetnek, és kilátó pontokat érintünk  utközben, hol 
a Hernádvölgyre és a merényi Bükkösre kilátás nyilik. 

A Grätel-hegynyeregtől egy óra hosszat ballagva, az 
erdő végéhez jutunk. Atlépjük a Rosztoka hegyi vas- 
utat és gyalogösvényen leereszkedünk 1/4 óra alatt a 
bányatelephez, hol jó korcsma van. 

A bányákat a merényiek már a XVII. század végén mivelték (réz- 
és fakó érez). 1840 óta vaskövet is ásnak, még pedig jelenleg kizá- 
rólag az utóbbit. 1856-ban a bányák Albrecht főherezeg birtokába 
jutottak s annak halála óta Frigyes főherczeg kezén vannak. 9"8 kilo- 
méternyi hegyipályán szállítják az érczeket Márkusfalva állomásra, 
a hol megpörkölik és tovább külföldre viszik. 

Visszatérőben az Ó-hegy gerinczén megyünk, vagy a 
hegynyeregről (a honnan szép a Hnilecz- völgy látképe) 
leereszkedünk a Hnilecz-völgybe, s a kocsiuton (a Grä- 
telen át) Igló-Füredre térünk vissza (2 óra). 


Rosztoka bányatelep 630 m. 

(1—1"/2 óra kocsin ; 2—2!"/2 gyalog). 

Kocsin a Hnilecz-völgyben a feketehegyi uton me- 
gyünk a Rosztoka-patak betorkolásáig, amelynek völgyé - 
ben haladva, a bányatelephez érünk (1—1?/2 óra). 

Gyalog. Rosztokára több ut vezet, melyeket odame- 
net, s visszajövet, egyesíteni lehet. Ez is mint a bindti 
kirándulás félnapi túr. 

Gyaloglók a Hnileczvölgyön át mehetnek mint p. 249 
leirtuk. A Grätel-hegynyeregtől egy óra alatt azon 
helyhez jutunk a Hnileczvölgyben, hol meredek ösvény 
a Bindtre vezet, és közelében jobbra azon ösvény el- 
ágazik, mely hegyháton átvezetve 1/2 óra alatt (a Hni- 
leczvölgytől számitva) Rosztoka bányatelepre visz. 

Más valamivel rövidebb ut a Midegvölyyön át (Kal- 
tengrund) vezet Rosztokára. 

A Grätelről ösvényen a Hnilecz-völgybe ereszkedünk 
le, s annak jobbfelőli mellékvölgyébe, a Hidegvölgybe 
fordulunk (Igló-Füredről 4 óra). A közeli völgy elága- 
zásánál az ut baloldalt a Stangenberg nevü hegyen át 
a nyugati Rosztoka-völgybe vezet. Bányák, szétszórt 

házak mellett elhaladva, csakhamar odaérünk a bánya- 
telepre (1 óra Hnilecztől). 

Rosztoka ősrégi bányatelep, hol hajdanában réz- és ezüstérezet 
ástak. Az utolsó 25 évben azonban inkább vaskövet bányásznak, s 
ebből évenkint */2 millió métermázsát termelnek. Az aknák, me- 
iyekben 4—500 munkás van alkalmazva, a «Friedenthalhütte» felső- 
sziléziai társulat birtoka. 

A szép fekvésű telep néhány elszórtan álló épületből áll s ajánl- 
ható jó vendéglővel bir. Az érezeket siklón a hegyipálya állo- 
inásáig, s onnan a kassa-oderbergi vasut márkusfalvi állomására 
viszik ; itt megpörkölik s külföldre szállítják. 

Megtekinthetjük egyikét az aknáknak, melyekben a 
legmodernebb technikai segédeszközök vannak alkal- 
mazásban. Vissza a leirt utak egyikén. 

Rosztokáról Feketehegyre ?/4—1 óra. Bindt bányatelepre 4 óra. 


A Greiner 1023 m. és a Knoll 1268 m. 
Greiner (kocsin) 12—2 óra, (gyalog) a régi uton 2—2?/e óra. 


A Greinerre való kirándulás igen kényelmes, a meny- 
nyiben jó kocsiuton odáig el lehet jutni. 

Gyalog az ismert régi szekéruton a Grätel hegynye- 
vegre és Hnileczre megyünk egy óra alatt, honnan a 
kezdetben kissé meredek régi kocsiuton a Greinernek 
tartunk, mely egyes facsoportokkal diszitett széles gye- 
pes fensikot képez. A keresztnél három út szeli egy- 
mást s közelben vadászkunyhó épült. Valamivel alább, 
a régi rozsnyói uton, az első utkanyarulatnál jó forrás 
található. 

A kereszttől erdei uton !/2a óra alatt a Kis Knoll 
1160 m. terjedelmes erdei rétre érünk, a melyről szép 
a kilátás. Innen a Nagy Knoll sziklás kúpja, mely szép 
körképet nyujt és mely az iglói hegyek legmagasabb 
pontja, 20—30 perez alatt érhető el. 

Visszatérve gyalog vagy a Greineren át (a honnan 
jöttünk), vagy a Muránon át megyünk (egy órai ke- 
rülő). Az utóbbi ut, jó forrás közelében elvezetve, szép 

betekintést nyujt a Vaspatak forrásterületére. A Knoll 
és Nagy Murán között levő Rovinken nevü hegynyerget 
(kiterjedt gyepes fensikot) átlépve a Muránhoz érünk 
(1 óra), a honnan vagy a Szárazhegyen és a Grätelen 
át, vagy a Jánosvölgyön át Igló-Füredre 11/a óra alatt 
térünk vissza. 

Greiner-Rosztoka 1 óra; Feketehegyre 2—2!/2 óra. 


A Nagy-Murán 1261 m. 


A Nagy-Murán Iglófüred legszebb kilátó pontja. Az 
út egy részét a Grätel-hegynyeregre kocsin is lehet 
megtenni; azon túl gyalogolni kell. A kényelmesebb 
gyalogut a Szárazhegyen át vezet; a Jánosvölgyön át 
inkább visszajövet lehet menni, mivel az ottani ösvény 
helyenként meredek és köves. 


1. A Szárazhegyen át (Dürrenberg) 2—2*/2 óra. 

Igló-Füred—Grätel-hegynyereg ?"/4—1 óra (gyalog) ; 

A menedékházig 1—1/2 óra. 

A Grätelről (p. 246) jobbra, a Szárazhegy mentén 
szép árnyas erdei út vezet, melynek egyes me- 
redek helyeit a Kárpát-egyesület készítette utak kike- 
rülnek. 1/4 óra mulva tisztáshoz jövünk honnét szép 
kilátás nyilik. Az utat tovább követve, csakhamar mel- 
lékösvényre akadunk, mely a Mártonsziklához, az erdő 
közepén levő óriási 'sziklatömbhöz vezet. 3/4 óra alatt 
(a Grátelről) felérünk a Szárazhegy harmadik, leg- 
magasabb csúcsára 1015 m., a hol pad és szép kilátás 
kinálkozik. 


Előttünk emelkedik a Nagy-Murán a menedékházzal. Az enis 
hegyhát félkörben vonula Nagy-Knollon át a Greinerhez és a Kis 
Knoll erdei rétet tisztán felismerteti. Jobbra (északnak) emelkedik a 
Leithaus, az erdős Medvefej és a Matka-bozsa hegy; messze mögöt- 
tük a Magas-Tátra. 


Szerpentinákban visz az ut a üpinádik csúcstól a 
Szárazhegy és Murán között levő gyepes nyeregre, a 

honnan sárga jelzésü ut 1 óra alatt a Jánosvölgybe 
vezet. Csakhamar elérjük megint az erdőt és rövid idő 
alatt a menedékházhoz jutunk (15—20 perez), a honnan 
a kilátás igen szép és tágkörü. 

Nem messze a menedékháztól jó forrás van (utmutató). 


A menedékháztól */2—/4 óra alatt meg lehet mászni a Murán 
keleti sziklás kúpját 1243 m., honnét elragadó a kilátás. Látni 

a Magas-Tátrát s a liptói havasokat, a Királyhegyet és a felső 
Szepességet Lőcséig. Az első forrásig elég meredek az ut, azon 
túl szerpentinákban vezet fel a kúpra. 


2. A Jánosvölgyön át (2 óra). 

Az ösvény a Királyforrás felé vezet, a honnan letarolt 
hegylejtőn át köves úton az erdő széléig megyünk (itt jó 
forrás). Az ut most két szerpentinában a Szárazhegy és 
Murán között levő nyeregre visz, a hol a Szárazhegy- 
ről jövő uthoz érünk (2 óra). Ettől a Muránhegyi mene- 
dékházig 1/4 óra. 

3. A Jávor-nyergen át (2—2*/2 óra). 

Felmegyünk a Leithaus-i tisztásra, és onnan követ- 
jük az ösvényt a Jávor-nyeregig mint p. 245 leirva. 
A nyeregtől vagy a Muráni menedékházhoz, vagy a 
Murán keleti kúpja aljáig lehet jutni. 


Visszajövet több út kinálkozik : A menedékháztól 
visszatérhetünk a Szárazhegyen át, a János-völgybe, vagy 
a vaspatak mentén a Hnilecz-völgybe, mely utóbbi út egy 
órai kerülő. Egy elég meredek ösvény vezet a Jávor- 
hegynyeregre (úg gy a menedékháztól, mint a Murán 
keleti kúpjáról 1/2 óra alatt) ; a melyről jó óra alatt vagy 
közvetetlenül a János-völgybe ereszkedhetünk le, vagy a 
Kis-Murán és Leithaus hegyek mentén, vagy egyenest 
a Huta-völgybe a vizvezetékhez megyünk és így Igló- 
füredre. Egy ötödik út visz a Greinerre (egy óra alatt) 
és innen további 2 óra alatt Hnileczen és a Grátel- 
hegynyergen át Iglófüredre. . 

A gerauni kilátó pont (2—3 óra). 

(Ördögfej és Ördögárok). 

Gyalogosok számára kellemes félnapi kirándulás, (oda 
vissza 4—5 óra). 


a) Az Ördögfej-hegynyergen át (kék útjelzés). 

Iglófüred—Ördögfej 41*/2—2 óra. 

Gerauni kilátás 1/2—9/a = 2—2?/4 óra. 

Az Ördögfejre esetleg szekeren is lehet jutni; de nagyon kö- 
ves a régi szekérút. 

Iglófüredről a vízvezeték mentén a felhagyott hal- 
tenyészde felé vándorolunk 35—40 p. alatt és követjük 
a régi rosz szekérutat a Taubnicz-patak mentén. !/4 óra 
mulva jobbra ágazik el az ösvény az Ordögárokba, 
míg utunk tovább vezetve, csakhamar hirtelen balra ka- 
nyarodik. Nem sokára elhagyjuk a Taubnicz-patakot és 
lassan hegynek megyünk, miközben az Ákos-forrás 
mellett ballagunk el. Két óra alatt felérünk az Ördög- 
fej-re 1035 m., mely a Pokolhegy (Hüll) és a Hanisz- 
kova között fekszik. A hegyoldal jelenleg le van 
tarolva. 

A hegynyeregről meg épillaníjúk a Taubnicz-völg gyet jobboldalt a 
Haniszkova, Kis- és Nagy- Murán, baloldalt a . Hüll- és Eschberg- 
hegyek által határolva. A háttérbeu látható a Branyiszkó-hegység 
alján a szepesi vár. DNy-on látjuk a Fehérviz-völgyet jobboldalt. 
a meredek Geraun mészfensik, baloldalt a Madárhegy (Vogelsberg) - 
és az (iglói) Királyhegy által körülvéve, háttérben a Gölnicz-folyó 
völgye, valamint a sztraczenai és dobsinai hegyek. 

Az Ördögfejről Imrefalut 11/2, Sztraczenát 2!/4, a Jégbarlangot 
.3*/2 óra alatt érhetjük el gyalog, a pokolhegyi kilátó */2 óra. 

Az Ördögfejről a gerauni kilátáshoz menve, a Pokol- 
hegy (Hüll) felé fordulunk, de a hegyet és az !/2 óra 
alatt elérhető kilátó pontot (p. 255) jobboldalt hagyjuk. 
Csakhamar az Ördögárok feletti gyepes, szétszórt facso- 
 porttal diszített fensíkra jutunk, hol a gerauni ösvényt 
követjük, míg jobbfelé elfordul s rövid idő alatt a kilátó 
ponthoz jövünk. 


b) Az Ördögárok mentén (vörös útjelzés) 2—21/2 óra. 


A felhagyott haltenyészdétől (*/4 Iglófüredtől) az Ördög 
fejre vezető úton még 1/4 órát ballagunk ; majd jobbfelé 
visz ösvényünk. Átlépjük a Taubnicz-patakot és a szűk 
Pokolhegy (Hüll) és a Halhegy (Fischberg) határolt Ördög- 
ároknak nevezett völgyben eleinte erdőben, majd les 
tarolt területen fölfelé haladunk. A mikor ujból az er- 
dőbe lépünk baloldalt a hegy lejtőn nehány erős forrás 
található. Az ösvény most meredekebb lesz, és csakha- 
mar elérjük a gerauni fensíkot, a hol az Ördögfejről 
jövő ösvénynyel (!/2a óra) találkozunk és rövid idő alatt. 
a kilátó ponthoz jutunk. 

Két oldalt a Holy-Kamen (jobbra) és a Cservena-szkala (balra) 
mészsziklák meredeken a mélységbe esnek alá. Látjuk a Béla-patakot. 
és mellékvizét, a Kisel-patakot s e fölött a Lapis-refugii meredek 


mészfensikját és a rétet, hol a romok állanak. A háttérben emel- 
kedik a Tátra. 


A kilátó helyről Imrefalu 1 óra, Sztraczena 19/4— 
2 óra. al 

Vissza az Ördögfejen át (2 óra) vagy az Ördögárok- 
ban (41/2 óra). 


A pokolhegyi (Hüll) kilátó pont. (2— 
21/2 óra.) 


Az Ördögfejre, mint p. 254 leirtuk, 11/2—2 óra alatt 
érünk fel, hol jobbra a Pokolhegynek tartunk (kék 
jelzés). (balra a Gerauni kilátáshoz !/2 óra) Letarolt te- 
rületen, majd erdőben emelkedve érjük el a Pokol- 
hegy kúpját. A keleti hegyháton kevéssé leereszkedünk 
tisztáshoz, honnan a Szepesség nagy része kb. 30 hely- 
séggel áttekinthető. 

Keleti lejtőjén ereszkedhétünk le a Taubnicz-völgybe, 
a «Tirolergrund» nevű mellékvölgygyel szemközt, 
(8/4 óra) a honnan a régi ördögfeji úton visszatérünk 
Iglófüredre. | 

A Róth Márton-gugyor (Nagy-Szokol) (4—5 
óra gyalog). 

Iglófüred—Glaczi erdőőri lak 31/2—4 óra. 

—-  Róth-gugyor */2—?/4 óra. 

Ezen erős napi túr csak jó gyaloglóknak való. 

Az Ördögfejen át (1—1!/2 óra Igfófüredről p. 257.) a 
Geraun-mészfensíkon haladunk a sztraczenai ösvényen 
a volt csőszházig (3/4 óra), hol jobbra eltérünk és a glaczi 
országút felé tartunk, melyre !/2 óra alattérünk és további 
1/4 óra alatt a glaczi erdőőri lakhoz jövünk, hol esetleg 
meg is lehet hálni. 

Az erdőőri laktól t/2—?3/4 óra alatt eljutunk a Róth- 
gugyorhoz (l. p. 270). 

Visszajövet ugyanazon úton; vagy Káposztafalura 
3 óra, vagy a Lapis refugiin át (1—11/a óra) és tovább 
Ielófüredre (3 óra) összesen 5—51/2 óra. A Jégbarlang- 
hoz 2 óra. 


A sztraczenai völgy, az időközi forrás 
és a dobsinai jégbarlang (erős napi kirán- 
dulás). ; 


Ha Igló- -Fűredről vagy Iglóról a jégbarlanghoz akarunk 
jutni, legezélszerübb odamenet Káposztafalván s a Glacz 
nevü mészfensikon, visszajövet pedig a Popován és Ver- 
náron át kocsin mennünk. Ily módon a sztraczenai völgy. 
s az egész vidék természeti szépségeiben gyönyörköd- 
hetünk. a ugyan rövidebb ut is az Ordögfejen át 
(41/2 óra), de az rossz s ennélfogva nem ajánlható. 
C jalozósokrá nézve azonban ez az ut a legközelebb és 
leghálásabb. 

A jégbarlanghoz Káposztafalván s a Glaczon 
át (5—5!/2 óra kocsin) 44*/2 km. 

Igló —Káposztafalu 1"/2 óra = 463 km. ; 

Káposztafaąlu—Sztraczena 3 óra = 225 km. ; 

Sztraczena—Jégbarlang */2 óra = 60 km. 

Káposztafaluról kissé meredek kocsiut erdőn át a 
cGlaczo mészfensikra 1 óra alatt visz, (honnét erdei 
uton, balra a Lapis refugiira 1/2 óra alatt lehet jutni). 

A fensikról, hol kevés a kilátási pont, folyton erdő- 
ben haladva s a Glaczi csőszházat elhagyva, melynek 
közelében a megtekintésre méltó Róth-gugyor a nagy 
Szokol-völgyszorosban van (p. 270.), rövid, meredek 
kanyarulatokban Zeif telephez ereszkedünk le, a hol a 
sztraczenai völgybe érünk. 

Innen a sztraczenai vasgyár 1/4 óra, a jégbarlang 
további 1/2 óra. (p. 233). 


Az Ördögtejen át gyalog (5 óra) 232 km. 
Igló-Füred—Ördögfej 1*/2—2 óra ; 
. — Imrefalu 411/2 óra = 3—31/2 ó. = 12"6 km. ; 
— Sztraczena ĉ/4 óra = 38/4—4*/2 ó. = 4'6 km. ; 
— Jégbarlang 1 óra = 48/4—5*/2 ó. = 6'0 km. 

Az Ördögfejet 41/2 óra alatt érjük el (p. 254), hol az 
út ketté oszlik; mindkettő egyforma hosszú. Az egyik a 
völgyben Istvánfalura visz s a völgy elágazásánál jobbra, 
a nevezett falu felé tér el, mely falunál a sztraczenai 
völgy (tágabb értelemben. véve) kezdődik. A másik ut 
az Ördögfej- től a Geraun fensikján át Imrefalura visz. 
Utközben kis erdei rétre s elhagyatott csőszházhoz 
érünk ; azután kiterjedt erdei rétre jutunk, a melyen 
jó forrást találunk. (Itt egy ösvény a Szuchy-vrch nevü 
hegy oldalán a Glaczi kocsiutra tér le.) A rétet átszelve, 
erdőben folytatjuk utunkat, és meredeken lebocsátkozva, 
a regényes fekvésü Imrefalura érünk. 

Észak és északkelet felé a Geraun hirtelen leszakadó mészfalai 
emelkednek ; nyugat és dél felé erdőboritotta hegyhátak. 

A Geraunon, Imrefalutól északnak 4*/2 órányira van a Jatka-bar- 
lang, melyben még élő és már kihalt állatok csontmaradványait 
találtak ; faunája a porácsi és ó-ruzsini barlangnál fiatalabb. 

Imrefalutól Sztraczenáig ?/4 óra ; a vasgyártól a jég- 
barlanghoz 1 óra gyalog. (p. 233). 


„A vasgyártól az időközi forráshoz (p. 235). 

A Jégbarlang (l. p. 228). 

A Jégbarlangtól a Popován és Vernáron át 
vissza Igló-Füredre 53*/2 km. kocsin. 

Jégbarlang—Szepes-Véghely 20-6 km. 

— (Káposztafalu) Igló 26.3 km. 
— Iglófüred 6.8 km. 

A jégbarlangtól a poprádi uton Szepes-Véghelyig 
(Grénicz) megyünk hol (a felső Hernád-völgyben) jobbra 
fordulunk. Menetközben elhagyjuk Scsavnik falut és 
kastélyt, a szepesi püspök nyári lakát (p. 48), Beth- 
lenfalvánál látjuk a Kismegye régi, 1768-ban felső- 
magyarországi renaissance-stilusban épitett megyeházát 
s 1 óra alatt Káposztafalun vagyunk. a honnan Igló 1!/2 
óra, Iglófüred további !/2 óra. 

Hollópatak 748 m. (3 óra gyalog). 


A beszüntetett haltenyészdén át (8/4 óra Iglófüredről) 
11/2—2 óra alatt elér jük az Ördögfej-hegynyerget 
(p. 254). Itt átlépjük a tisztást, leszállunk az István- 
falura vezető uton, letérünk balra a hollópataki völgybe 
s 1 óra alatta bar átságos fekvésü kis Hollópatak telep- 
hez érünk. 

Innen vagy a Gölniczvölgyben ballagunk völgynek s a 
Fehérviz-völgyön át az Ördögfejhez térünk vissza (2 óra), 
vagy Rákpatak telepnek tartunk (7/4 óra) s a beszün- 
tetett régi Mihályakna-uton (szép kilátással a szük Göl- 
niczvölgybe) a rozsnyói országutra jövünk 1 óra alatt, 
a honnan a Greiner (4 óra), Igló-Füred további (2 óra), 
(összesen 4 óra). Lehet a Gölniczfolyó mentén Nagy- 
Hnilecz falura is vándorolni, (4 óra) és onnan vissza 
Igló-Füredre további (3 óra), összesen 4 óra alatt. 


Feketehegy természeti - gyógyintézet 
660 m. 


Igló vasuti állomás 21 km. 2!/2 óra kocsin. 10 korona. 
Iglófüred 45 km. 2 óra kocsin (2/2 óra gyalog) (p. 248). 

Merény 2*/2 km. 

Szepes-Remete vasuti állomás 20 km. 2*/2 óra kocsin (p. 277). 

Mint vizgyógyintézetet 1847-ben részvénytársaság alapitotta ; a 
függetlenségi harez azonban megbénitotta a vállalatot, mely 1853-ban 
Lomniczy V. birtokába jutott, a ki azt nagyobbitotta és bővitette. 
A fürdő-orvos 1892 óta dr. Bartsch G. A vendégek száma 1901-ben 
000 volt. 


Feketehegy-fürdő védett csak kelet felé nyilt helyen, 
a Feketehegy északkeleti lejtőjén elhuzódó erdei réten 





Feketehegy természeti-gyógyintézet. 


fekszik és P. erdővel van körülvéve. A fürdő 4 ma- 
gában álló és 5 egymással összekötött épületből áll. 
A főépület előtt van a fürdő közönség gyülekezőhelye. 
(Naponkint zene, Lawn-tennis, tekepálya, tánczmulatság.) 
A fürdőben van 170 szoba; napiár K 080—2:60. 
Étkezés csak közös. Ellátás hetenkint K 30—48. 
Gyógydij az egész idényre 6 K; zenedij hetenkint 
2:80 K. Physikai-diætetikus gyógymód: nap- és lég- 


Ígló-Füred 9 

fürdő, vizkúra. Idény május végétől . október elejéig ; 
az előidényben (junius és szeptember) 500%% olcsóbb. 
Posta és távirda a közeli Merény városban. 

Az erdőben 14 foglalt forrás van; vizük krise 
tálytiszta és üde, 6—12° C. A főépület közelében van 
a főforrás karvastag vizsugárral, melette a «Hamu- ; 
pipőke».. ; 5 
. Séták. j ta 

A változatos sétautak számos auha több- 
nyire a Feketehegyen Merény felé huzódnak. Az Amália- 
forrástól az ut egyenesen a Tompa-emlékhez visz: 
"ez kőpyramis, melyet 1868-ban a fürdővendégek az itt 
időzött költő tiszteletére emeltettek. Itt van a Lawn- 
tennis-játéktér. Néhány lépésnyire, szábad téren, em- 
lékkő áll, melyet 1879-ben egy egészségét itt vissza- 
nyert fürdővendég állittatott fel. Néhány forrás mellett 
az ut a cmerényi kilátáshoz» visz, a honnan Merény 
városát könnyen el lehet érni a fürdőtől számitva 3/4 
óra alatt... 

.. Az emlitett Amáliaforrástól kissé meredek ut a c7o- 
ronyra) visf, mely kilátási pontról a Tátracsúcsok lát- 
hatók. Innen az ut a hegygerincz mentén, félkörben a 
fürdőhöz vezet vissza. 

Nyugati irányban fehér kereszttel jelzett ut Rosztoka- 
bányatelep felé visz. Az utnak szép kilátási pontjai van- 
nak a Hnilecz-völgybe; köztük a sétaut t vegpontja a 
«Szép kilátás». 

Rosztoka innen !/e óra alatt érhető el. 


Kirándulások. 


A merényi bükkerdő Buchwald) 1116 m., x (2 óra, 
lejövet 41/2 óra). 

A zene-pavillon s a két forrás mellett a sárga ii 
ut serpentinákban az erdőben, a Priessnitz- és Vilmos- 
forrás mellett, visz. 41/2 óra mulva az erdőből ki- 

jövünk, s a kiterjedt hegyi réten szerpentinákon fel- 
menve kópadhoz jutunk (1/4 óra), ahonnan egy ösvény 
a fürdőhöz visszavezet; egy másik a bükkerdőn végig, 
folyton hegyi réteken, a Greinerre visz (8/4—1 óra). 

Az utóbbi jelzett utat a bükkerdő-kúp aljáig követjük 
s csakhamar a sziklás csúcsot meg is mászszuk (1/2 óra 
a kőpadtól). 


A kilátás igen tágkörü. D felé látjuk Marui alatt a aoii 
völgyet, hátterében a Szulova-hegyháttal; K felől csatlakoznak a 
hosszura nyult párhuzamos völgyek : a Lassu- -patak- (Stillbach)- 
és az Óviz-völgye, melynek számos hegycsúcsai közül az Arany-asztal 
1318 m. válik ki leginkább. Ny felé gyepes fensik . terül el a 
Greiner felé; emellett a Madár-hegy, Knoll és Murán hosszú 
hegyhátai ; az utóbbi kettő között a Királyhegy hatalmas kúpja 
tekint feiénk ; a Murántól jobbra pedig a Magas-Tátra és a Szepesi 
Magura. É felé kitárul előttünk a nagykiterjedésű Palenica hegyi 
rét, a Rosztoka- és a Hnilecz-völgy, a , Hegen- -hegyhát : . Zavadká- 
val ; továbbá Porács helység, a gölniczi hegyek és messze. távolban 
a lőcse- lublói- és a Branyiszkó- -hegység SALTS várral. 


 Visszajövetel ugyanazon az uton 2 óra), vagy 
a Greineren át (1 óra) Rosztokára (4 óra) és Fekete- 
hegyre (8/4—1 óra), (összesen 3 óra), vagy HoGIócA 
Greineren át Igló-Füredre (3—4 óra). 

Rosztoka bányatelep {°/a—1 óra). ` 


Szép sétaut vezet a gyógyteleptől nyugoti irányban a 
Szép-kilátáshoz (1/4 óra) és innen Rosztokára t/a óra 
alatt (p. 250). 

Bindt bányatelép (1/4—1/2 óra). 

A Hnilecz-völgybe vezető ösvényt követve, a kocsi- 
uton haladunk, mig Rosztoka-telep mögött a hid közelé- 
ben (utjelzés) ösvény visz a meredek hegynyeregre, a 
honnan !/4 óra alatt Bindt telepre érünk (l. p. 98805. g 

A Greiner (2*/2 óra) 

Az ut ugyanaz, mely a merényi bükkerdőre a 
A csúcsot balra hagyva, hegyi. réteken a Holicky-vreh 

9x 

és Vrch nad Javorem nevü hegyhátakon a Greinerre 
jutunk, hol a kereszt közelében vadászkunyhó áll. 

Innen Rosztoka 1 óra és Feketehegy további 1 óra; Iglófüred 
szintén 2 óra. 

Merény ("/4—1 óra). 

A kelet felé huzódó sétauton a «Merényi kilátáshoz» 
jutunk, a honnan jó ösvény tovább a városba visz. 


Zavadka 823 m., (1 óra). 

Ezen rutén lakta falu a Szepesség egyik legmaga - 
sabb fekvésü helysége, Feketehegyről látható. A me- 
rényi kohónál közvetetlenül a város előtt, a Straznicsky - 
patak mentén völgynek haladunk Zavadka felé. A közeli 
Sosninka-csúcsról 891 m. szép a kilátás. 


A kereszttől Zavadka mellett egy ut balra a Bindtre (?/4 óra), 
illetve Rosztokára (?/4—1 óra) vezet; az egyenes irányu pedig a 
Szontagh-völgyön, a Babinán és Teplicska falván át Iglóra (2*/2 óra). 


Az Ökörhegy (Volovecz) 1290 m. 

Feketehegyről Merényen át 4*/2—5 óra alatt érhető el az 
4290 m. magas Pozsáló vagy Ökörhegy. A kilátás a kúpról igen 
szép: Látható Rozsnyó s a meredek Ivágyóhegy, a gömöri mész- 
fensik, a Szitnyay Mátra és Bükk, az Alacsony-Tátra a Királyhegygyel 
és a Gyömbérrel: s a Szepesség a lublói hegyektől a Branyiszkóig. 

A Voloveezről Rozsnyóra 3 óra. 


Az Arany-asztal 1318 m. (4 óra). 
.  Kocsin Óvizre (4 óra) s onnan gyalog az Arany-asztalra . (Lásd 
p. 277 ; 286). 


A Kloptana vagy Szomolnok. (p. 283 ; 279). 
-A Porácsi völgy. 


A Szepesség festői mészvölgyeihez csatlakozik a kissé félreeső 
Porács és Szlovinka között fekvő Porácsi völgy is. Kiindúló pont 
Márkusfalva állomás Igló mellett. . 

Márkusfalva—Porács 1 óra szekérrel ; 2 óra gyalog. 

— Porácsi malom = Völgyszoros kezdete 1/2 óra; } o1 koa 

— Völgyszoros vége 1"/2 óra ; je al > 

-— Szlovinka */2 óra ; 570108- 

. Összesen 4!/2 óra gyalog. 

Márkusfalvától szekérút visz Kotterbach bányatelepre */2- 
óra alatt. Gyalog */2 óra alatt a pörkölő kemenczékhez és az 
olvasztóhoz érünk (melyekhez Márkusfalváról keskeny vágányu 
vasut visz), és további */2 óra alatt Kotterbach első házáig, mely 
telep 6 km. hosszaságbani huzódik fel a völgyben. A felső telepen 
vannak az aknák s a szétszórt hánydák, melyek a Porácsi magas- 
latig (1 óra) terjednek. 

A kotterbachi bányák a Szepesség leggazdagabbjai közé tartoz- 
nak. A réz- és fakó érczeket a felső- magyarországi bányásztársulat 
aknázta ki. 1895-ben a bányák Rothschild birtokába jutottak s azóta 
főleg vaskövet bányásznak. A pörkölt érezek a külföldre szállitatnak. 

Porács 778 m. a Szepesség egyik legmagasabb fekvésü helysége ; 
rutének lakják. A helység végétől (balra) a Galmus-hegység lejtőjén 
vezet az ut a porácsi Csontbarlanghoz. Ez a helységtől 1 órá- 
nyira, a «Na Zridloch»-völgyben van. Ásatások őskori tárgyakat s 
egy kulturréteget deritettek fel. Találták a barlangi medve, a bar- 
„langi oroszlán, barlangi farkas és szarvas csontmaradványaikat. 
A barlang őskori emberek lakása volt. 

A porácsi völgybe vezető meredek utat követve, */2 óra alatt 
a porácsi malomhoz érünk, mely a völgyszoros kezdetén fekszik. 
Itt kezdődik a völgy festői része. A Galmushegység meredek mész- 
sziklái szükitik a völgyet. Jó óra mulva kezd a völgy ismét tágulni. 
A háttérben feltünik az érczdús Thurzóhegy (Klippberg) és esak- 
hamar mutatkoznak Szlovinka falu első házai, mely helység */2 óra 
hosszat huzódik el a hasonnevü patakig. 

Szlovinkától Krompach állomásig "/2 óra kocsin; a hegyeken át 
Thurzó-Füredig, vagy Gölniczbányáig 1, illetve 2 "óra gyalog. 


A káposztafalvi mészhegység és a 
csütörtökhelyi Zápolya- kápolna. 


. (Felső Hernádszoros, Menedékkő (Lapis refugii) Róth Márton- 
gugyor.) 

A káposztafalvi mészhegység több megtekintésre 
méltó látványossággal dicsekedhetik. 
. "Káposztafaluról az Igló közelében levő Szepes- 
Sümegig a Hernád, meredek mészszikláktól körülvett 
szük völgyben folyik. Ez a felső vagy káposztafalvi 
Hernádszoros, a Hernád-völgy egyik legszebb részlete, 
mely Szepes-Sümegtől a lethánfalvi malomig járható. 


22 


Ezen malom fölött, mészfensikon található a Mene- 
dékkő (Lapis refugii), hová a szepesi szászok a mon- 
golok betörésekor 1241-ben menekültek. A tót nép 
Klastorisko (Kolostor) név alatt ismeri a helyet. A hely 
régmult időkre emlékeztet vissza. A vidék szép, ugy 
hogy oda kirándulni nem kárba veszett fáradság. 

A «Glacz» fensikon tekinthető meg a nevezetes Róth 
Márlon-gugyor, a nagy Szokol-völgyszorosban. 

Ezen kirándulások mindegyikét egy nap alatt meg lehet tenni, és eset- 
leg még a Zápolya-kápolnát Csütörtökhelyen is meglátogatni. Mind 
a káposztafalu-sztraczenai utról közelithető meg. A Liftner-vizesés 
a hegység tövétől jobbra esik; a menedékkői zárdaromokhoz a 
mészplateautól erdei ut vezet, és a Roth Márton-gugyor a Glaczi 
esõszház közelében található meg. 

Poprád-Káposztafalu 4 óra ; glaczi csőszház 41/2 óra kocsin; Roth- . 
gugyor 112—2 óra gyalog ; vissza Poprádra 2 óra = 0— 61/2 óra. 

A Menedékkővel 4*/2—2 órával több. 

A Lifner-vizeséssel 4*/2—2 órával több. 

A Zápolya-Kápolnával 1/2—2 órával több. 

A kirándulások tetszés szerint kombinálhatók. Esetleg vissza- 
jövet a Jégbarlanghoz is lehet menni, mely a glaczi csőszháztól 
41/2 óra alatt kocsin érhető el. j 

A Menedékkő. (Lapis refugii) Klastorisko 840 m. 

A Menedékkőre Káposztafaluról és Íglóról visz az ut. 


Káposztafaluról. 

Poprádról Káposztafalura 4 óra kocsin, vagy vasuton; a ká- 
posztafalvi állomástól a községig "2 óra gyalog, "/a óra kocsin. 

a) A lethánfalvi malom érintésével (a malomig 
kocsin jó "/2 óra, gyalog 41/4 óra). 

A falu templomától kelet felé vezet mezei ut, mely 
eleinte mezőn, majd az erdő szélén a már messziről 
látható csőszházhoz vezet, honnan nehány percz alatt 
a lethánfalvi malomhoz jutunk. (A további utat l. p. 268). 


b) Kocsin közvetlen a romokhoz (1!/2 úra). 


A sztraczenai uton 1 óra alatt felérünk a Glacz nevü 
mészplateau magaslatára, melyen balra csakhamar erdei 

ut (keletnek) ágazik el s a Lapis refugii kolostor rom- 
jaihoz visz (t/2 óra). 

Gyalog 2—2/2 óra. 

A káposztafalvi állomástól !/a óra alatt Káposzta- 
falura érünk, a honnan gyalogösvény visz az alsó há- 
morig 1/2 óra 





Menedékkő. 


N alsó-hámortól az ut (a legrégibb, mely a Lapis 
refugii-ra felvisz) folyton erdőben vezet, mig a zárda- 
romokat el nem érjük (1—1?!/2 óra). 


Az alsó hámornál, ott hol a folyó az első mészhegyet, (Zselena 
hura — Zöldhegy) megkerüli, kezdődik a Hernádszoros. 

Ezen hegyen. hajdanában Marcellvár állott, melyet a mongolok 
1241-ben elpusztitottak. Azóta a vár pusztán állt és 30 év mulva 
került a hozzátartozó helységekkel együtt a szepesi káptalan birto- 
kába. A vár tervezete ugyanaz volt, mint Szepes-váré s oly kiter- 
jedésü, mint annak külső udvara. A két hatalmas bástya által védett 
bejárat délnek esett. A fővár a négy legfelsőbb csúcsán álit. De 
a helyet történelemelőtti időkben is lakták. Erről tanuskodnak az 

Öskori terraszépítkezés nyomai s az itt talált tárgyak (kőbalta és 
őskori agyagcserepek). 

Iglóról. 

Kocsin Káposztafalun át (46'383 km.) a fennt leirt uton 2 óra alatt. 

Iglóról más uton is lehet kocsin a Menedékkőre jutni (a lethánfalv 
malomig). Szepes-Sümegnél mezei utra térünk, mely Tamásfalun át 
egyenesen Káposztafalura visz. Ezen helység előtt, a keresztnél, 
mellékút az erdőszélen látható csőszházhoz visz, a melytől a patak 
mentén a lethánfalvi malomhoz jutunk (11/a óra). Innen gya- 
log a Menedékkőre (p. 268). 

Ezen ut azonban csak száraz időben járható s helyenkint igen 
rossz. 

Ki a hadusfalvi állomástól igyekszik a romokhoz, az 
gyalog a Jezsuita malomig megyen, hol a Hernád-szo- 
rosban folytatja az utat. 

Iglóról gyalog a Hernádszoroson át Lapis 

refugii-ra egyenest 3 óra, a lethánfalvi malmon át 4 óra. 
. Szepes-Sümegig kocsin vagy vasúton (t/a óra) me- 
gyünk, vagy pedig gyalog a Hernádszoros elejéig, a 
felhagyott Sümegi kohókhoz (1 óra). Innen a völgyszo- 
rosban hömpölygő Hernádfolyó mentén ösvény visz 
a jobbparton. A Loreley-sziklát, meredek mészhegyet 
elhagyva, 1/2 ra alatt a felhagyott Jezsuila-malomhoz 
érünk, mely régibb időkben a jezsuiták tulajdona volt ; 
most csőszház áll helyén. 

Délnek a esőszház fölöit, a Csingova-hegy tetején láthatók a tör- 
téneilem előtti Csingóvár romjai; cyclop-falakból emelt, 2 m. 
magas körsánez maradványai. Münnich Sándor szerint ez a vár a 
Menedékkő (Lethonkó) távolabbi erősítéséhez tartozott. 

A malomtól északnak, a tamásfalvi patak torkolatához közel 
annak balpartján szintén mutatkoznak őskori épitkezések. Ezekben 
hármas terraszépitkezés maradványaira ismertek, a melynél színtén 
számos őskori tárgyat: csont- és kőeszközöket, szépen diszitett 
agyagcserepeket, s őskori vassalakot találtak. Ez a hernádi Hra- 
disko, keltatelep. 

A Jezsuita-malomnál átkelünk a Hernádon, később is- 
mét egy másik hidon s igy a lesniczi patak torkolatához 
érünk (15—20 percz). Itt kezdődik a Hernádszoros leg- 

szebb része. A balpart mentén meredek, festői szikla- 
falak (Zselena vrata = vaskapu) emelkednek; ezek 
egyikén, odább menve, van a «ctamásfalvi kilátó». 

A tamásfalvi kilátáshoz több ut vezet. Az egyik Tamás- 
falváról egyenes irányban a letarolt Ludmanka hegyhátra vezet 
{3/4 óra) ; a másik a lethánfalvi malomtól a Majerskán át ("/4 óra); 
a harmadik, meredekebb a Hernádtól a Bélapatak torkolata köze- 
lében, a lethánfalvi utról letérve, visz fel a kilátáshoz (*/2 óra). 

A meredeken leeső sziklafalról látjuk a Hernádszorost a Lesnicz- 
pataktól a Bélapatakig, sőt még tovább a lethánfalvi malomig; előt— 
tünk a Béla-patakot a Drablova, Pirtz és Kolisky-hegyet és a lesniczi 
erdőt. 

Egyenes irányban (nyugatnak) látható azon meredek 
hegyhát, melynek fensikján a Lapis refugii romjai van- 
nak. Attól jobbra a kopár Majerszka-hegyhát emel- 
kedik, a melyen az ut a lethánfalvı malomhoz visz. 
Csakhamar a Béla-patakhoz jutunk, melyen keveset 
völgynek menve, át is lépünk (1/2—?/4 óra a Jezsuita- 
malomtól). A hidról magunk alatt látjuk a mély szűk 
sziklahasadékot, melyben a patak tova zuhog. 

Itt elágazik az út. Az egyik egyenesen felvisz a ma- 
gaslatra és a rornokhoz egy óra alatt ; az út azonban me- 
redek, és inkább visszajövet ajánlandó. A másik ösvény 
tovább vezet a Hernád-szorosban a lethánfalvi ma- 
lomhoz. 

Ez utóbbi utat követjük. Keskeny, meredek ösvényen 
kissé fölfelé, majd ismét a Hernád-folyóhoz lemegyünk, 
melyen hidon átkelünk. A folyó első kanyarulatánál ös- 
vényhez érünk, mely jobbra a Tamásfalvi kilátó helyre 
visz (t/a óra). (p. 267.). Majd lassan a Majerszka-hátra 
felhágunk s útközben a lethánfalvi malomhoz közeli 
meredek sziklákat s a Menedékkőre vezető utat pillant- 
juk meg. A kopár Majerszkáról lejutva, az erdőben 
azon kis mellékvölgybe fordulunk, a mely a lethánfalvi 
malomhoz elhuzódik (?/4—1 óra a Bélapataktól). 


A lethánfalvi malom közvetlenül a Hernád 

partján, . meredek sziklafal tövében fekszik. Fekvése 
regényes. A malomban kenyér, vaj és tej, esetleg vezető 
iS kapható a Menedékkőre. 


-A lethánfalvi "malom közelében, a Hernád balpartján van a ká- 
posztafalvi barlang, keresztülvájt mészszikla a meredek szikla- 
gerinczen. Az egykoron szép kilátást mostanában fák elállják. 

A csőszház közelében balra ösvény az erdőbe fordul ; a barlangot 
bajos találni. Oda és vissza §/4m—1 óra. Megtekintése nem hálás. 

A csőszháztól mezei ut Káposztafalura 1 óra és a káposztafalvi 
állomáshoz további "2 óra alatt visz. 


A lethánfalvi malomtól ?§/4—1 óra alatt érjük ela 
kolostor romjait. A Hernád-hidon átkelve, egy ideig 
a folyó mentén, azután a jobboldali hegylejtőn felvezető, 
részint sziklába vájt és helyenkint meredek crégi uton» 
haladunk, melyet 1436-ban a karthauziak készítettek. 
Az ujabb időben készült ut egy ideig tovább vezet a 
Hernád mentén s a magaslatot néhány kanyarulattal 
éri el. A legmeredekebb utrészlet fölött egyesül a két ut. 

Igen meredek (s ennélfogva nem ajánlható) ösvény a 
Hernádhidtól egyenesen vezet fel és félmagasságban a 
régi utba szakad. 

Fent, a mészplateau-n az ut erdőben vezet, majd el- 
. ágazik: a balfelőli kissé meredek ösvény először a felső 
réthez s ugy a zárda romjaihoz; az egyenes irányu 
pedig közvetlenül a romokhoz vezet. 

A zárda romjai terjedelmes rét szélén fekszenek, 
mely a mészplateau legnagyobb részét elfoglalja. Ne- 
hány facsoport ketté osztja a rétet. A plateau három 
oldalt meredeken leesik és csupán délnyugat felé áll 
összeköttetésben a káposztafalvi mészfensikkal. A ki- 
látás korlátolt. 

A zárdaromok egész ter jedelmükben tisztán láthatók ; 
legjobban maradt meg a zárda temploma. Ennek kö- 
zelében, az erdő szélén, jó forrás van s ez alatt fel- 
ismérhető a régi halastó. A zárdától délnyugatnak, 

ugyanazon a réten láthatjuk az ősrégi kis SZ. 78n0Ss 
kápolna romjait. 

Történelem. Ezen minden oldalról meekomen hegy 
tudvalevőleg a mongolok betörése alkalmával 1241 -ben a szepesi szá- 
szok menhelyét képezte, sinnen származik neve is: Menedékkő = La- 
pis refugii. A plateaut megerősítették, kis templomot, a Sz. János- 
kápolnát épitettek és három évig laktak itt. A` mongolok vissza- 
vonulása után 1243-ban ismét elhagyták a helyet, miután tűzvész azt 
teljesen elpusztította. Ezen időből valók a Sz. János kápolna 
romjai. A kápolna végelpusztulását segitette az is, hogy a faragott 
köveket a mult század .harminezas éveiben levitték Scsavnikra, hol 
a püspöki kápolna épitéséhez használtattak. A régi erőditvényi 
falaknak is vannak még némi maradványai (l. a térképen). Münnich 
Sándor szerint ezek a falmaradványok azonban sokkal régiebbek, s 
a keltáktól származnak (190—300 év Krisztus előtti idő). 

60 évvel később 1299-ben a helyet a karthauzi rendnek 
adományozták, hogy ott kolostort építsen «Isten dicséretére s a 
mongoloktól való felszabadulás örök emlékére». 1805-ben lerakták 
az alapkövet és két évvel utóbb a szerzetesek bevonultak a zárdába. 
A XV. században a husziták két izben fosztogatták a zárdát, melvet 
1478-ban restauráltak. 1492-ben uj templomot építettek (a mostani 
templomromot) a zárdán kivül, s annak falaihoz támasztották ; 
egyuttal halastó is létesült. 

A XVI. századi belviszályok alatt, Ferdinánd király és Zápolya 
közt, a szerzetesek sok zsarolásnak voltak kitéve. Ez időben Murány- 
vár kapitánya kifosztotta a zárdát s abba be is vonult, hogy 
innen a környéket sarczolhassa. Elüzetése után a zárdát, «nehogy 
ujra rablókézre jusson», Szepes megye határozatából lebontották 
1534-ben. A területet a szepesi káptalan kapta. 

Igy szünt meg a zárda, miután 227 évig 24 perjel alatt fennállt 
1807—4534. A zárda harangjai állitólag Lethánfalvára, a zárda 
templomának múűfaragványai pedig Scsavnikra, a püspöki tem- 
plomba kerültek. 

Visszajövet vagy Káposztafalura, vagy egyenest a 
Bélapatak torkolatához s a Hernádszoroson át Iglóra, vagy 
a lethánfalvi malınon át megyünk. 

Jó gyalogos visszajövet a Kiselpatak mentén is teheti meg az 
utat Igló felé. Ezen hegyszakadékot elérjük ?/4a óra alatt, ha a Glacz 
felé vezető utat egy ideig követjük, azután pedig balra eltérünk 
(vörös keresztjelzés), és leereszkedünk a völgybe. Nehány perczig 


völgynek menve a Moh-vizeséseket és a Béla-patak felé haladva a 
Karoliny-vizesést pillantjuk meg. Ut a völgyben nines. 


A Róth Márton-gugyor. (Nagy-Szokol.) 


Poprád-Glaczi csőszház 2*/2 óra kocsin (Káposztafalun át) 


Igló-Glaczi « 3 « « « 
Jégbarlang-Glaczi « 2 « c  (Sztraczenán át) 
Sztraczena-Glaczi c 1/a c 4 


(Q 

Iglófüred-Glaeczi «  83!/2—4 óra gyaiog (l. p. 256) 

Lapis refugii Glaezi csőszház 4*/2 óra gyalog. 

Az előbbihez Káposztafaluról a sztraczenai úton jőve 
jutunk. A glaczi csőszház közelében van a hosszú Szokol- 
völgytorok. Ezt ösvényen érjük el !/2—?/4 óra alatt. A pa- 
takhoz le érve egy ideig völgynek megyünk és nem sokára 
a szepesi középhegység egyik legnagyobb látványos- 
ságához érkezünk. Házmagas meredek, itt-ott kimosott 
mészsziklafalak közt kigyószerűen kanyarodik a hegyi 
patak lefelé számos cascadot képezve. Ez a Róth Márton 
gugyor. 

Vissza ugyanazon az úton a glaczi csőszházhoz, hol 
esetleg meg is lehet hálni. 

(Iglófüred felé l. p. 256). 

A Liftner-vizesés a Szucha-Béla völgyben található. Mi- 
dőn Káposztafaluról a sztraczenai uton a mészhegység lábához 
érkezünk, jobbra fordulunk a Szucha-Béla Patak köves szűk völ- 
eyébe, hol ut nélkül völgynek menva, ?/4 óra mulva völgykatlan- 
hoz érünk, a melyben a Liftner-vizesés három kaszkádában zuhog 


le. A vizesés a jobboldali első szikláról tekinthető át legjobban. 
s Káposztafaláról 4—4*/2 óra). 


Mindkét túr csak jó gyalogosnak ajánlandó. 

